**Mihaela Drăgan: „*Del Duma/ Vorbește-le despre mine”***

**Mihaela Drăgan** a scris „***Del Duma******/Vorbește-le despre mine”*** inspirându-se din propriile experiențe și din discuțiile purtate cu femei rome. Piesa prezintă policromia comunității rome din România, posibilitățile, greutățile, bucuriile și încercările – toate acestea din perspectiva femeilor, printre care descoperim eroii zilelor cotidiene. Spectacolul va fi prezentat în data de 28 iulie 2017 la Budapesta.

Piesa „*Del Duma/Vorbește-le despre mine”* încearcă să găsească răspunsuri la întrebări cum ar fi: tradiția și modernitatea, identitatea minoritară și majoritară într-o țară, într-o comunitate sau chiar în interiorul sufletului unui singur om. „…Eu, Mihaela Drăgan, jumătate româncă jumătate romă iubesc ambele identități şi sunt mândră de ele” – împărtășește artista propria ei părere la sfârșitul spectacolului. Artista din România, autoare a mai multor piese și fondatoarea Teatrului Giuvlipen a fost propusă de către Rodrigó Balogh pentru Gilder/Coigney International Theater Award din 2017 și este una din cele șase finaliste la acest premiu.

Spectacolul va fi prezentat în cadrul primului ***Festival Internațional de Roma Storytelling*** organizat între 27–28 iulie 2017 la Budapesta, cu subtitrare în limba engleză și traducere simultană în limba maghiară. După spectacol se va organiza o întâlnire cu publicul a artistei.

Realizatori:

Actor, autor: Mihaela Drăgan

Regia: Liana Ceterchi

Muzică (ghitară): Gusztáv Balogh

Traducere: Beáta Adorján

Locul: Stúdió K Színház (Budapesta, sect. 9. str. Ráday nr. 32.)

Data: 28. iulie 2017., orele 20.45

Durata spectacolului: 70 de minute

Durata întâlnirii cu publicul: 60 de minute